Procuratura israeliană acuză că Benjamin Netanyahu l-a demis pe șeful serviciului de informații interne pentru o „chestiune personală”
Procuratura israeliană l-a acuzat marți pe prim-ministrul Benjamin Netanyahu că l-a demis pe șeful Shin Bet (serviciul de informații interne), Ronen Bar, pentru o „chestiune personală”, în timpul unei audieri tensionate în fața Curții Supreme, care a fost suspendată de mai multe ori din cauza protestelor publice, transmite EFE, preluat de Agerpres.